 Umtfundzangati - WikipediaUmtfundzangatiUmtfundzangati, lobuye watiwe njenge fiva yesneyili, ise-helminthiasis lesibangelwa manyokanelasicabati labitwa ngeschistosome . Lishubhulelihambisa umchamo noma ematfumbu kungangenwa tifo. Tinkhomba netimphawu tingafaka ekhatsi buhlungu besisu, kusheka, emangcoliso lanengati , noma ingati kumchamo. Labo labangenwe ngulesifo sikhatsi lesidze bangahle babe nesifo sekulinyalelwa sibindzi, kungasebenti kwetinso, kungatfoli bantfwana, noma umdlavuza wesinye. Kubantfwana, kungahle kubangele kahle kanye nebulukhuni bekungakhoni kufundza.1Lesifo sibhebhetseka ngekutsintsa emanti lahlantekile lanaleligciwane. Lamagciwane aphuma kuminenke lenalesifo lehlala emantini lahlantekile. Lesifo sijwayelekile kutsi siphatse bantfwana emaveni lasatfutfuka njengoba batsandza kudlala emantini lanaleligciwane. Lamanye emacembu lasengotini lesezingeni leliphakeme kufaka ekhatsi balimi, badwebi, nebantfu labasebentisa emanti langakahlanteki onkhe malanga ekuphila kwabo. 1Sitfolakala ecenjini nesifo se-helminth .2Kutfolakala kwalesifo kutsi kutfolakale emacandza aleligciwane kumchamo noma emangcoliso emuntfu. Singabuye sicinisekiswe ngekutfola ema-antibodies lahambisana nalesifo emtimbeni.1Tindlela tekuvikela lesifo kutsi kwentiwe kancono indlela yekufinyelela emantini lahlobile nekunciphisa lizinga leminenke. Etindzaweni lapho khona lesifo sitfolakala kakhulu, umutsi i- praziquantel unganiketwa kanye ngemnyaka kulo lonkhe lelicembu. Loku kwentelwa kwehlisa linani lebantfu labangenwa ngulesifo, ngaloko, nekubhebhetseka kwalesifo. I praziquantel ibuye ibe ngulomutsi lonconywe -yiNhlangano Yetemphilo Velonkhe i-WHO kulabo lekwatiwa kwekutsi banalesifo. 1Umtfundzangati ungena bantfu labalinganiselwa kutigidzi leti-210 mhlabawonkhe kusukela nga 2012.3 Bantfu labalinganiselwa ku-12,0004kuya ku 200,00 babulawa ngulesifo njalo ngemnyaka.5 Lesifo sivame kutfolakala e-Afrika, nase Asia ne South Amerika. 1 Batfu labalinganiselwa kutigidzi leti-700, kumave langetulu kwa 70, bahlala etindzaweni lapho lesifo sivame khona.56 Emaveni lashisako, umtfundzangati ungewesibili kulandzela malaleveva kutifo letinemagciwane laba nemtselela lomkhulu emnotfweni. 7 Umtfundzangati ubalwe kuloluhlu njengesifo lesinganakwa etindzaweni letishisako.8Kutsatfwe ku Lelikhasi ligcine kushintjwa ngetingu 21 iMphala 2016, ngo 13:05. 